recursal/SuperWikiNEXT-32B huggingface dataset:
**Puławyn piirikunta** (puol. *powiat puławski*) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 113 173. Siihen kuuluvat kymmenen kuntaa ovat Baranów, Janowiec, Kazimierz Dolny, Końskowola, Kurów, Markuszów, Nałęczów, Puławy, Wąwolnica ja Żyrzyn.

Piirikunnan väestöpyramidi 2014.
Vuoden 2019 lopussa Puławyn piirikunnan asukkaista 52,1 prosenttia oli naispuolisia ja 47,9 prosenttia miespuolisia. Alle 18-vuotiaat muodostivat 16,7 prosenttia piirikunnan väestöstä, työikäiset 58,4 prosenttia ja eläkeikäiset 24,9 prosenttia väestön keski-iän ollessa 43,6 vuotta. Vuonna 2019 piirikunnassa syntyi 931 lasta. Puławyn piirikunnan väkiluvun ennakoidaan pienenevän 89 757 asukkaaseen vuoteen 2050 mennessä.

Lähteet
-------

1. 1 2 3 4 5 6 7 8  Powiat puławski w liczbach *Polska w liczbach*. Viitattu 8.9.2020. (puolaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Lublinin piirikunnat |
| --- |
|  |
| Kaupunkipiirikunnat | 
* Lublin (hallintokeskus)
* Biała Podlaska
* Chełm
* Zamość

 |
|  |
| Piirikunnat | 
* Biała
* Biłgoraj
* Chełm
* Hrubieszów
* Janów
* Kraśnik
* Krasnystaw
* Łęczna
* Lubartów
* Lublin
* Łuków
* Opole
* Parczew
* Puławy
* Radzyń
* Ryki
* Świdnik
* Tomaszów
* Włodawa
* Zamość

 |

 |
*Tämä artikkeli kertoo Britannian kuninkaallisen laivaston Swiftsure-luokan linjalaivasta. Nimen muita merkityksiä on täsmennyssivulla.*

**HMS Swiftsure** oli Britannian kuninkaallisen laivaston vuonna 1804 vesillelaskettu Swiftsure-luokan 74-tykkinen kolmannen luokan linjalaiva.

Valmistus
---------

*Pääartikkeli: Swiftsure-luokka (linjalaiva)*
Alus tilattiin 16. elokuuta 1800 Balthazar & Edward Adamsilta Bucklers Hardista, missä köli laskettiin elokuussa 1802. Se laskettiin vesille 23. heinäkuuta 1804 ja valmistui 24. syyskuuta Portsmouthissa. Valmistuskustannukset olivat 35 787 puntaa seitsemäntoista shillinkiä ja yhdeksän pennyä.

Palvelus
--------

Alus otettiin palvelukseen elokuussa 1805 Kanaalin laivastoon päällikkönään Mark Robinson. Se oli vuoden lopulla valvomassa Cadizin saartoa. Aluksen päälliköksi tuli William Gordon, jonka johdolla alus osallistui Ranskan laivaston takaa-ajoon Karibialle. Alus oli Trafalgarin taistelussa suojanpuoleisessa jonossa ja taistelussa miehistöstä sai surmansa yhdeksän ja haavoittui kahdeksan.

Alus siirrettiin vastaanottoalukseksi 1819 ja myytiin 1845.

Lähteet
-------

* Winfield, Rif: *British Warships in the Age of Sail 1793-1817 - Design, Construction and Fates*. Minnesota: Seaforth Publishing, 2005. ISBN 978-1-84415-717-4. (englanniksi)

### Viitteet

1. 1 2  Winfield, Rif s. 76

*Swiftsure*-luokan linjalaivat

|  |
| --- |
| *HMS Swiftsure* – *HMS Victorious* |
| Edeltäjä: Repulse-luokka – Seuraaja: Blake-luokka |
**Tangerine** on 10. heinäkuuta 2015 ensi-iltansa saanut yhdysvaltalainen draamakomedia. Sen on ohjannut Sean Baker, joka vastasi myös elokuvan käsikirjoituksesta yhdessä Chris Bergochin kanssa.

*Tangerine* kertoo Los Angelesissa asuvista Sin-Deestä (Kiki Kitana Rodriguez) ja tämän parhaasta ystävästä Alexandrasta (Mya Taylor). Sin-Dee ja Alexandra ovat kumpikin transsukupuolisia prostituoituja, jotka yrittävät etsiä itselleen töitä ja rakkautta.

Tuotanto
--------

Tangerinen pääosissa näyttelevät Kiki Kitana Rodriguez ja Mya Taylor ovat kumpikin oikeasti transsukupuolisia, eikä kummallakaan ole aiempaa kokemusta näyttelemisestä.

Tangerinen budjetti oli poikkeuksellisen pieni, noin 100 000 dollaria. Pienen budjetin takia elokuva kuvattiin kokonaan kolmella iPhone 5s -puhelimella.

Vastaanotto
-----------

Elokuvan vastaanotto oli pääosin positiivinen. Kriitikoiden arvosanoja keräävä Metacritic antoi elokuvalle arvosanaksi 85/100, joka perustuu 35 elokuvakriitikon antamien arvosanojen keskiarvoon. Yhdysvaltalainen aikakauslehti *TIME* kuvaili elokuvaa "pieneksi elämäniloiseksi elokuvaksi" ja valitsi sen yhdeksi vuoden 2015 parhaista elokuvista.

Tangerine tuotti Yhdysvalloissa yhteensä noin 700 000 dollaria.

Lähteet
-------

1. 1 2 3 4 5  Tangerine: Details & credits *Metacritic*. Viitattu 11.1.2016. (englanniksi)
2. 1 2 3  *TIME*, December 21, 2015. s. 90
3. 1 2  Sundance Shocker: Sean Baker’s Tangerine Was Shot Entirely on iPhone 5s *Slashfilm*.  24.1.2015. Viitattu 11.1.2016. (englanniksi)
4. ↑  Tangerine is amazing - but not because of how they shot it *Wired*.  7.7.2015. Viitattu 11.1.2016. (englanniksi)
5. ↑  Tangerine Reviews *Metacritic*. Viitattu 11.1.2016. (englanniksi)
6. ↑  Tangerine (2015) *Boxofficemojo*. Viitattu 11.1.2016. (englanniksi)
**Tsikalariá** (kreik. Τσικαλαριά) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Aiemmin kylä kuului Soúdan kuntaan ja vuodesta 2011 lähtien Chanián kunnan Soúdan kunnallisyksikköön. Tsikalariá muodostaa oman kyläyhdyskuntansa (Τοπική Κοινότητα Τσικαλαριών, *Topikí Koinótita Tsikalarión*). Kylän väkiluku on 1 545 (vuonna 2011).

Tsikalarián kylä sijaitsee Maláxa-vuoren rinteessä linnuntietä noin kuusi kilometriä kaakkoon Chanián keskustasta ja noin 2,5 kilometriä lounaaseen Soúdan kaupungista. Se on nykyisin käytännössä Chanián kaakkoista esikaupunkialuetta, mutta säilyttänyt monia perinteisen kylän piirteitä. Kylän nimi viittaa mahdollisesti siellä vanhastaan valmistettuihin savisiin astioihin. Se tunnetaan myös ruusuveden valmistuksesta. Kylän tärkeimmät kirkot on omistettu Neitsyt Marialle (*Panagía*) ja Pyhälle Johannekselle (*Ágios Ioánnis*).

Lähteet
-------

1. 1 2  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Tsikalaria *TerraBook*. Viitattu 20.5.2019.
3. ↑  The Traditional Village of «Tsikalaria» *Chania.gr*. Viitattu 20.5.2019.
*Tämä artikkeli käsittelee telinevoimistelijaa. Yang Wei käsittelee sulkapalloilijaa.*

**Yang Wei** (kiin. 杨威), s. 8. helmikuuta 1980 Hubei) on entinen kiinalainen telinevoimistelija.

5-vuotiaana telinevoimistelun aloittanut Yang voitti olympiakultaa 2008 Pekingin olympialaisissa henkilökohtaisessa moniottelussa ja joukkuekilpailussa. Lisäksi hän saavutti renkailta hopeaa. Hevosella hän oli neljäs. Kahdeksan vuotta aikaisemmin Sydneyn olympialaisissa Yang voitti joukkuekultaa ja saavutti moniottelussa hopeaa. 

Yang on myös voittanut lukuisia mitaleita MM-kilpailuista. Hänet tunnetaan hyvin vaikeista suorituksista, jotka antavat korkeat vaikeusastekertoimet, minkä johdosta Yang voi tehdä jopa vakaviakin virheitä säilyttäen silti etulyöntiaseman kilpailijoihinsa nähden. Ensimmäiset kansainväliset arvokisamitalinsa hän saavutti 1999 Tianjinin MM-kisoissa, missä hän voitti joukkuekultaa ja saavutti pronssia rekkitangolla. 2002 Debrecenissä hän saavutti pronssia hypystä. Seuraavana vuonna Anaheimin MM-kisoissa hän voitti joukkuekultaa ja saavutti moniottelusta hopeaa. 2006 Århusissa hän voitti kolme kultamitalia: nojapuilta, moniottelusta ja joukkuekilpailusta. 2007 kultaa tuli moniottelusta ja joukkuekilpailusta.

Yang on 160 senttimetriä pitkä ja painaa painaa 54 kilogrammaa. Hän asuu synnyinmaakunnassaan Hubeissa Hän harjoitteli Yubin Huangin ja Wang Guo Qinin valmennuksessa Kiinan kansallisessa harjoittelukeskuksessa.

Yang lopetti uransa vuonna 2009.

Lähteet
-------

1. 1 2 3 4   (Arkistoitu – Internet Archive)
2. ↑  Moniottelun loppukilpailun tulokset Pekingin olympialaisten sivuilla (englanniksi)
3. ↑  Joukkuekilpailun lopputulokset Pekingin olympialaisten sivuilla (englanniksi)
4. ↑  Renkaitten lopputulokset Pekingin olympialaisten sivuilla (englanniksi)
5. ↑  Hevosen lopputulokset Pekingin olympialaisten sivuilla (englanniksi)
6. 1 2  Henkilökuva Pekingin olympialaisten sivuilla (englanniksi)
7. ↑  Voimistelun olympiavoittaja pani pillit pussiin *iltalehti.fi*.  7.5.2009. Iltalehti. Viitattu 9.5.2009.
Banaanien kuljetusta tshukudulla.
**Tshukudu** (tai chukudu) on käsin tehty kaksipyöräinen kulkuneuvo jota käytetään itäisessä Kongon demokraattisessa tasavallassa.

Ensimmäisen kerran niitä alettiin käyttää 1970-luvulla Mobutu Sese Sekon valtakaudella, kun Pohjois-Kivun köyhät maanviljelijät tarvitsivat kottikärryä nopeamman tavan kuljettaa tavaroita.

Gomassa tshukudut ovat tärkeä osa paikallista taloutta. Niitä ohjaavat kuriirit jotka ansaitsevat elantonsa kuljettamalla maataloustuotteita, rakennustarvikkeita ja polttopuuta.

Rakenne
-------

Tshukudu muistuttaa ominaisuuksiltaan isokokoista potkulautaa. Ohjaaminen tapahtuu ohjaustangosta, ja vauhtia lisätään toisella jalalla maahan potkimalla. Kulkuneuvon päällä voi joko seistä tai istua polven varassa sille tarkoitetulla pehmusteella. Jarruttaminen tapahtuu painamalla jalalla takapyörää. Ylämäkeen mentäessä tai raskaan kuorman kanssa kulkuneuvoa kuljetetaan taluttaen.

Tshukudun runko valmistetaan eukalyptuspuusta ja pyörät kovemmasta *mumba*-puusta. Myös kierrätettyjä varaosia muista ajoneuvoista saatetaan käyttää. Tavaran kuljetukseen soveltuvan tshukudun valmistus kestää noin kolme päivää, ja niitä myydään sadan dollarin hintaan. Parhaimmillaan tsuhkudu voi kuljettaa jopa 800 kilogramman kuormaa.

Lähteet
-------

1. ↑  Tshukudu, the All-Purpose Transport Scooter is Congo's Lifeline  3.7.2014. NDTV (New Delhi Television).  (englanniksi)
2. ↑  Handmade Wooden Vehicle, the Pride of DRC, Keeps Country Running  18.9.2016. Global Press Journal.  (englanniksi)
3. ↑  This Congolese wooden bicycle-cum-scooter carries hundreds of kilograms  22.9.2015. www.designindaba.com.  (englanniksi)

Aiheesta muualla
----------------

* Meet the Chukudu: Congo’s home-made scooter | Africa on the move 26.09.2016, youtube.com, DW News
**Porkka Playboys** on suomalainen katusoittajista koostuva yhtye, joka perustettiin vuonna 2006 porilaisen vapaan ammattiteatteriryhmä Rakastajat-teatterin stand up -klubien (Rakastajien Ratto-klubi) housebändiksi. Tuolloin kyseessä oli duo, jonka jäsenet olivat Jami Westergård ja Niko Huttunen. Duo esitti cover-kappaleita polkuharmoonisäestyksellä. Myöhemmin mukaan tulivat Joona Kukkola sekä Petteri Hyvärinen ja bändi irtautui Rakastajat-teatterista.

Porkka Playboys esiintyi kadulla ensimmäisen kerran Porissa kesällä 2008. Tuolloin soitinvalikoima oli jo muuttunut - nelikko lauloi kolmi- ja neliäänisesti sekä polkuharmoonien sijaan soitti mm. harmonikkakotelosta rakennettuja rumpuja, kitaraa, mandoliinia, hanuria, saksofonia, trumpettia, melodikaa sekä erinäisiä rytmisoittimia. Porkka Playboys voitti Faces-festivaaleilla järjestetyn katusoiton Suomen mestaruuden vuonna 2009. 

Porkka Playboys sai maailmanlaajuista huomiota 8.6.2011 YouTubessa julkaisemansa, ruosteisessa Volkswagen Polossa keskellä syksyistä peltomaisemaa kuvatun Bohemian Rhapsody -videon (alkuperäisesittäjä Queen) myötä. Alkuperäisidea videoon tuli Ilkka Toloselta ja videon kuvasi sekä ohjasi Antti Koivisto. Porkka Playboys on julkaissut myös Ace of Spades -videon (alkuperäisesittäjä Motörhead).

Nimensä yhtye on ottanut Porin Pormestarinluodon kaupunginosan lempinimestä.

Jäsenet
-------

* Niko Huttunen
* Petteri Hyvärinen
* Joona Kukkola
* Jami Westergård

Aiheesta muualla
----------------

*
Vuoron kartta
**Tshiuetin** (suom. *Pohjoistuuli*) on Tshiuetin Rail Transportationin liikennöimä henkilöjunavuoro. Juna liikennöi kahdesti viikossa Sept-Îlesistä Scheffervilleen ulottuvalla 578 kilometrin mittaisella reitillä Québecissa ja Newfoundland ja Labradorissa Kanadassa, ja matkan kesto yhteen suuntaan on noin 12 tuntia. Juna lähtee Sept-Îlesin asemalta maanantaisin ja torstaisin. Paluumatka Scheffervillestä alkaa seuraavana päivänä.

Reitti
------

*Tshiuetinin* reitti alkaa Sept-Îlesin rautatieasemalta Saint Lawrencen lahden rannalta, josta juna siirtyy Quebec North Shore and Labrador Railwayn omistamalle malminkuljetusta varten rakennetulle radalle. Juna saattaa lähteä etuajassa, mikäli malmijunaliikenteen sujuvuus niin vaatii.

Reitti kulkee halki lähes asumattoman ja tiettömän Québecin erämaan, seuraillen Moisie-, McDonald- ja Nipissojokien laaksoja. Matkan varrella juna joutuu usein odottamaan vastaantulevia, jopa lähes kolmen kilometrin pituisia rautamalmijunia.

Ross Bay Junctionissa, 362 kilometrin päässä Sept-Îlesistä pohjoiseen, on vaihtoyhteys Labrador Cityyn menevälle junalle. *Tshiuetin* siirtyy QNS&L:n radalta Tshiuetin Rail Transportationin omistamalle radalle. Yhdysasema sijaitsee erämaassa, ja sieltä on Scheffervillen asemalle 219 kilometriä. Radan kunnon vuoksi junan nopeus on rajoitettu noin 50 kilometriin tunnissa. 

Juna pysähtyy matkan varrella tarvittaessa asemien välilläkin ennalta sovituilla paikoilla ottamassa ja jättämässä matkustajia ja rahtitavaraa. Varsinaisia asemia on vain muutama. Junayhteys on lähes tiettömässä erämaassa sijaitsevien alkuperäisasukkaiden asutusten tärkein liikenneyhteys. Se on myös ainoa maaliikenneyhteys Scheffervilleen, jonne ei johda lainkaan maantietä.

Kalusto
-------

Junavuoroa liikennöidään käytettynä hankitulla kalustolla. Vetureina käytetään kahta aiemmin Amtrakin omistamaa General Motorsin Electro-Motive Divisionin valmistamaa F40PH-tyyppistä dieselveturia, aiemmilta numeroiltaan 265 ja 291, jotka ovat saaneet uudet numerot 600 ja 601. Myös vaunukalusto on pääosin käytettynä hankittua entistä Amtrakin henkilövaunukalustoa.

Lähteet
-------

1. ↑  Quebec / Atlantic Canada Connections (Tshiuetin Rail Transportation)  20.6.2008. VIA Rail Canada. Viitattu 1.1.2009. (englanniksi) (ranskaksi)
2. ↑  Kris Krengel: Passenger trains: Tshiuetin Rail story *trainorders.com*. Viitattu 1.1.2009. (englanniksi)

Aiheesta muualla
----------------

* A Lifeline on the rails to the north (englanniksi)
* Armchair Brakeman: Tshiuetin Railway (Arkistoitu – Internet Archive) (englanniksi)
**Witchery** on ruotsalainen death/thrash/black metal -yhtye, jonka perusti Satanic Slaughterin entiset jäsenet. Nykyiset jäsenet ovat laulaja Tony Kampner, kitaristit Patrik Jensen ja Rille Rimfält, basisti Sharlee D’Angelo ja rumpali Martin Axenrot. Toistaiseksi bändi on julkaissut kolme täysimittaista albumia ja yhden EP:n.

Historia
--------

Witchery perustettiin kun Satanic Slaughter hajosi. Witcheryyn kuului aluksi Jensen (The Haunted) ja Rille Rimfält, laulaja Toxine, rumpali Mique, ja basisti Sharlee D’Angelo (Arch Enemy, Mercyful Fate). Vuonna 1998 he nauhoittivat ja julkaisivat debyyttialbuminsa, *Restless And Dead* Necropolis Recordsin kautta. Myöhemmin samana vuonna Witchery julkaisi *Witchburner*-minialbumin. EP sisälsi kaksi omaa ja neljä cover-kappaletta, näyttäen artistien musiikillisia vaikutteita. Vuonna 1999 Witchery lähti Yhdysvaltojen kiertueelle Emperorin ja Borknagarin kanssa. Yhtyeen toinen pitkäsoitto *Dead, Hot and Ready* julkaistiin vähän myöhemmin, ja Euroopan kiertue aloitettiin. *Symphony For The Devil*, bändin kolmas albumi, nauhoitettiin Berno Studiosissa vuonna 2001, samalla studiolla ovat nauhoittaneet muun muassa Amon Amarth ja Dark Funeral. Levyllä soitti yhtyeen uusi rumpali, Martin "Axe" Axenrot (Opeth, Bloodbath). Witchery palasi kiertämään Pohjois-Amerikkaa myöhemmin samana vuonna The Hauntedin kanssa. He palasivat Berno Studiosiin vuonna 2004, ja nauhoittivat *Don’t Fear The Reaper* -albuminsa, tällä kertaa antoivat miksaamistehtävän Tue Madsenille ja hänen Antfarm Studiosille (The Haunted, Heaven Shall Burn, Himsa). Nauhoittamisen jälkeen yhtye allekirjoitti maailmanlaajuisen levytyssopimuksen Century Median kanssa.

Jäsenet
-------

* Emperor Magus Caligula – laulu
* Patrik Jensen – kitara
* Rille Rimfält – kitara
* Sharlee D'Angelo – basso
* Martin Axenrot – rummut

### Entiset jäsenet

* Mique – rummut (1997–1999)
* Toxine (Tony Kampner) – (1997–2010)
* Legion (Erik Hagstedt) – (2010–2011)

Diskografia
-----------

### Studioalbumit

* *Restless and Dead*  (1998, Necropolis Records)
* *Dead, Hot and Ready*  (1999, Necropolis)
* *Symphony for the Devil*  (2001, Necropolis)
* *Don’t Fear the Reaper*  (2006, Century Media)
* *Witchkrieg*  (2010, Century Media)
* *In His Infernal Majesty's Service*  (2016, Century Media)
* *I Am Legion*  (2017, Century Media)
* *Nightside*  (2022)

### EP:t

* *Witchburner*  (1999, Necropolis)

Aiheesta muualla
----------------

* Witcheryn sivu Century Median sivuilla (Arkistoitu – Internet Archive)
**Milena Strnadová** o.s. **Matějkovičová** (s. 23. toukokuuta 1961) on tšekkiläinen pikajuoksija ja keskimatkojen juoksija, joka aktiiviurallaan edusti Tšekkoslovakiaa.

Matějkovičová karsiutui 400 metrin välierissä Bydgoszczin alle 20-vuotiaiden EM-kilpailuissa 1979. Ateenan EM-kilpailuissa 1982 hän juoksi toisen osuuden Tšekkoslovakian hopeajoukkueessa 4 × 400 metrin viestissä. Helsingin MM-kilpailuissa 1983 hän sijoittui 800 metrin juoksussa seitsemänneksi ajalla 2.01,72. Lisäksi hän juoksi toisen osuuden hopeaa saaneessa maansa 4 × 400 metrin viestijoukkueessa.

Matějkovičová voitti 800 metrin sisäratojen Euroopan-mestaruuden Göteborgissa 1984 ajalla 1.59,52. Stuttgartin EM-kilpailuissa 1986 hän sijoittui 800 metrillä viidenneksi ajalla 1.58,89. Hän karsiutui 800 metrin välierissä Tokion MM-kilpailuissa 1991 ja Genovan EM-hallikilpailuissa 1992.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 400 m | 51,88 | Praha | 23. heinäkuuta 1983 |
| 800 m | 1.57,28 | Leipzig | 27. heinäkuuta 1983 |
| 1 000 m | 2.39,5h | Praha | 15. toukokuuta 1985 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| 400 m | 52,74 | Sindelfingen | 1. helmikuuta 1984 |
| 800 m | 1.59,18 | Praha | 26. tammikuuta 1986 |

Lähteet
-------

1. 1 2 3 4 5 6  Milena Matějkovičová Tilastopaja (vaatii kirjautumisen, maksullinen palvelu).  (englanniksi)
2. 1 2 3  Milena Matějkovičová Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Turvallisuusviestinnän** tavoitteena on, että ihmiset ja yhteisöt osaavat ympäristöissään ja toiminnoissaan ehkäistä tulipaloja ja muita onnettomuuksia.

Neuvonta
--------

Pelastustoimessa turvallisuusneuvonta tarkoittaa muun muassa puhelinneuvontaa (esim. päivystävä palotarkastaja tai internet-sivujen avulla annettu palaute) ja palotarkastuskäynnillä tapahtuvaa neuvontaa. Lisäksi jokainen pelastusalan ammattilainen antaa yksityiselämässään turvallisuusneuvontaa jatkuvasti. Turvallisuusneuvontaa on myös poistumisharjoitusten seuranta/valvonta, mikäli tilaisuudessa ei tapahdu pelastuslaitoksen antamaa koulutusta. Pelastustoimen turvallisuusneuvonta on satunnaista, yksittäiselle ihmiselle suunnattua, lyhyt aikaista ja kohdentuu tiettyyn asiakaslähtöiseen tarpeeseen.

Turvallisuusviestintää tekevät myös pelastusalan eri järjestöt, kuten Suomen Palopäällystöliitto. Erilaiset kampanjat joita viranomaiset tekevät yhdessä järjestöjen kanssa.

Koulutus
--------

Pelastustoimen turvallisuuskoulutus sisältää tietylle kohderyhmälle annettavan turvallisuusaiheisen luennon, oppitunnin, opetustuokion tai harjoituksen. Pelastustoimen turvallisuuskoulutus on suunnitelmallista ja tavoitteellista. Turvallisuuskoulutusta ovat muun muassa kouluille, yrityksille ja yhdistyksille annettavat turvallisuusluennot, turvallisuuskävelyt, alkusammutuskoulutus, poistumisharjoitus on koulutusta silloin, kun pelastuslaitos järjestää sen.

Yleisötilaisuudet
-----------------

Pelastustoimessa yleisötilaisuuksilla tarkoitetaan muun muassa messuja ja erilaisia teemapäiviä, jossa yleisön kohtaaminen ei ole aina määrämuotoista ja ennakoitavaa.

Joukkoviestintä
---------------

Pelastustoimessa joukkoviestintä tarkoittaa turvallisuusaiheisten viestien välittämistä joukkoviestimillä (radio, tv, elokuvat, www-sivut, lehdistö ja sosiaalinen media).

Turvallisuusviestinnän suoritteet
---------------------------------

Turvallisuusviestinnällä tavoitetaan vuosittain 20% kansalaisista niin, että tilastoitavia suoritelukuja tulee turvallisuusneuvonnasta, turvallisuuskoulutuksesta ja yleisötilaisuuksista. Joukkoviestintä merkitään Pelastustoimen resurssi- ja onnettomuustilasto (PRONTO) -seurantaan, mutta se ei vaikuta turvallisuusviestinnän tavoitelukuihin.

Lähteet
-------

* 

1. ↑  Turvallisuusviestintä *intermin.fi*.  Arkistoitu 24.9.2015.
**Yanga Baliso** (s. 27. maaliskuuta 1997 Kapkaupunki, Etelä-Afrikka) on eteläafrikkalainen jalkapalloilija, joka edustaa Veikkausliigassa pelaavaa AC Oulua. Baliso painaa 79 kiloa. 175-senttimetrinen Baliso pelaa keskikentällä. Balisolla on sopimus AC Oulussa vuoden 2023 loppuun asti, mutta 1 vuoden jatko-optio. AC Ouluun Baliso siirtyi IFK Mariehamnista ilmaissiirrolla. Baliso on pelannut AC Oulussa 15 ottelua, joissa hän on antanut yhden maaliin johtaneen syötön. Useimmat uransa otteluista Baliso on pelannut IFK Mariehamnissa. Näitä otteluita kertyi hänelle 56, joissa hän teki kaksi maalia. Huhtikuussa 2023 Transfermarkt arvioi Balison arvoksi noin 150 000 euroa.

Maalit
------

### IFK Mariehamn

Baliso on tehnyt IFK Mariehamnissa 2 maalia. Niistä molemmat Baliso teki Veikkausliigassa, kausilla 2021 ja 2022.

| Kausi | Vastustaja | Peliminuutti | Pelin lopulliset lukemat |
| --- | --- | --- | --- |
| 2021 | FC Haka | 72´' | FC Haka 1 - 2 Mariehamn |
| 2022 | Ilves | 54' | Ilves 2 - 3 Mariehamn |

Lähteet
-------

1. ↑  Yanga Baliso - Soccer Wiki: for the fans, by the fans *Soccer Wiki*.  2019. Viitattu 1.6.2023. (englanniksi)
2. ↑  Balison perustieto *transfermarkt.com*.
3. ↑  Yanga Baliso - All goals *www.transfermarkt.com*. Viitattu 1.6.2023. (englanniksi)
**Ravintolakauppa** on yleistermi yrityskaupalle ravintolan vaihtaessa omistajaa. Ravintolan omistajan ja toiminnan harjoittajan ei tarvitse välttämättä olla sama taho: toiminnan harjoittaja voi myös vuokrata ravintolan kokonaisuutena käsittäen sekä kiinteän että irtaimen käyttöomaisuuden. Kaupan kyseessä ollen kohteena voivat olla ravintolan omistavan yhtiön osuudet tai osakkeet tai yrityksen liiketoiminta(yksikkö).

Ravintola on liiketoimintayksikkö eikä sillä ole oikeudellista statusta. Kaupankohde muodostuu materilaalisista ja immateriaalisista oikeuksista. Ravintolan omistajalla, yksityishenkilöllä tai yhtiöllä on ravintolakaupassa kaupan osapuolen asema myyjänä. Kaupan luonteeseen tyypillisesti kuuluu, että myytävän kokonaisuuden arvo (kauppahinta) ei ole tuotannontekijöiden erillisarvojen summa.

Ravintolakauppa poikkeaa mm. toimialan luvanvaraisuudesta johtuen muista yrityskaupoista siten, että kaupan lopulliseen voimaantuloon vaikuttavat sen sidosryhmät, esimerkiksi anniskelulupa ei voi olla kaupan kohteena eikä sitä voi siirtää toiselle. Tämä johtuu siitä, että toiminnan harjoittajan tulee täyttää tietyt kelpoisuusehdot, joiden täyttymisestä anniskelulupaviranomainen päättää, kun on kyseessä liiketoimintakauppa. Ravintolayhtiönkin (osakkeiden tai osuuksien) kaupan yhteydessä tulee majoriteettiomistuksen muutoksesta ilmoittaa lupaviranomaiselle. Myös vuokraoikeuden siirto ostajalle vaatii yleensä vuokranantajan hyväksynnän, mitä käytäntöä on nimenomaisena vuokrasopimusehtona alettu kirjata osapuolten keskeisiin vuokrasopimuksiin. Laki liikehuoneistojen vuokrauksesta sallii tosin suuren sopimusvapauden, mutta vuokranantajan intressissä on tietää etukäteen kuka ja/tai mikä tulee edellisen vuokralaisen sijaan ja heikkeneekö sen asema mahdollisesti vuokralaisen vaihtuessa.

Lähteet
-------

* Larnemaa Ari: *Ravintolakaupan sidosryhmät*. Diplomityö. Helsinki: Haaga Instituutti, 1997. Teoksen verkkoversio (pdf) (viitattu 7.7.2011).  (Arkistoitu – Internet Archive)

### Viitteet

1. ↑  Larnemaa, s. 00.
2. ↑  Larnemaa, s. 16.
3. ↑  Kanerva, Ari – Kuhanen, Petteri: *Laki liikehuoneiston vuokrauksesta*, s. 207. Helsinki: Kiinteistöalan kustannus Oy, 2004.
Saint-Julien-le-Pauvren julkisivu.
Pohjoissivu.
Kirkko kuvattuna René-Viviani-Montebello-aukion ja Seinen suunnasta.
**Saint-Julien-le-Pauvre** on yksi Pariisin vanhimmista kirkoista. Se sijaitsee Latinalaiskorttelissa, 5. arrondissementin alueella, vain kivenheiton päässä Seinen etelärannasta.
Paikalla on ollut kirkko 500-luvulta alkaen. Normannit tuhosivat ensimmäisen kirkon hävitysretkellään vuonna 886, mutta se rakennettiin uudelleen 900-luvulla. Nykyinen kirkko rakennettiin noin vuosina 1165–1220, mikä tekee siitä yhden Pariisin vanhimmista kirkoista. Läheisen Sorbonnen yliopiston viralliset kokoukset pidettiin keskiajalla Saint-Julien-le-Pauvren tiloissa. Opiskelijoiden aiheutettua vahinkoja Pariisin parlamentti kielsi vuonna 1524 yliopistolaisten kokoontumiset kirkossa. Vuodesta 1655 aina Ranskan vallankumoukseen saakka kirkko oli Hôtel-Dieu-sairaalan käytössä. Se palautettiin kirkoksi vuonna 1826. Vuodesta 1889 kirkko on kuulunut kreikkalaiskatoliselle melkiittien lahkolle. Kirkon bysanttilaistyylinen ikonostaasi on vuodelta 1900.

Ei ole varmaa, kehen Julianus (*Julien*) -nimiseen pyhimykseen kirkon nimi on alun perin viitannut.

Kirkon luona on säilynyt katukiveystä roomalaisaikaisesta maantiestä.

Lähteet
-------

1. 1 2 3  Paroisse Saint-Julien-le-Pauvre (englanniksi) Parisinfo. Viitattu 14.4.2016.
2. 1 2  L'église Saint Julien le Pauvre (ranskaksi) Paris1900. Viitattu 13.4.2016.
3. 1 2 3  *Kaupunkikirjat: Pariisi* (suom. Ilkka Rekiaro), s. 152. Kuudes, uudistettu painos. WSOY, Helsinki 2009. Alkuteos *Travel Guides Paris*, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo.

Aiheesta muualla
----------------

* Kuvia tai muita tiedostoja aiheesta **Saint-Julien-le-Pauvre** Wikimedia Commonsissa

* Seurakunnan kotisivu (Arkistoitu – Internet Archive) (ranskaksi)
**Ravintola Julia** avattiin Turussa Eerikinkadulla Hotelli Julian kanssa samassa rakennuksessa vuonna 1987. Ravintola kuului Arctia-ketjuun, jonka toiminta myytiin ruotsalaiselle Scandic-ketjulle vuonna 1998.

Julia oli erikoistunut ranskalaiseen ruokaan. Inspiraatiota oli haettu muun muassa Burgundista. Menussa oli esimerkiksi vuonna 1993 maalaispateeta, cumberlandinkastiketta ja haukipyöryköitä. Ravintola oli tunnettu myös hyvänä kalaravintolana. Juliassa pidettiin vuosittain etanafestivaalit. Vuoden 1993 tapahtumassa oli tarjolla 8 eri ruokalajia, joissa tarjottiin 12 päivän aikana 3000 etanaa.

Suomen Gastronominen Seura valitsi Ravintola Julian Vuoden ravintolaksi vuonna 1992. Vuoden ravintola -tunnustuksen saavuttaakseen ravintolan tulee tarjota hyvää ja omaleimaista ruokaa sekä erinomaista palvelua, joka saa asiakkaan tuntemaan itsensä arvostetuksi. Vuoden ravintolalla on hyvä hinta-laatusuhde ja sen toiminta on pitkäjänteistä, tasalaatuista ja varmaa. Myöhemmin turkulaisista ravintoloista saman tunnustuksen ovat saaneet Panimoravintola Herman (2003) ja Ravintola Kaskis (2018).

Ravintola Juliassa toimi vuoromestarina ja sittemmin keittiömestarina Antti Vahtera. Vahtera kävi Juliassa työskennellessään vuonna 1995 edustamassa Suomea kansainvälisesti arvostetussa Bocuse d’Or -kilpailussa.

Lähteet
-------

1. 1 2  Riitta Annala: Vuoden ravintola uskoo kalaan.  *Ilta-Sanomat*, 19.2.1993.
2. ↑  Scandic ei päästä kilpailijoita karkuun *Talouselämä*.  19.3.2010. Viitattu 14.6.2018.
3. ↑  Ingrid Eriksson: Finska favoriter.  *Svenska Dagbladet*, 21.12.1993.
4. ↑  Heli Impivaara: Viiden vuoden suosikit samalle listalle: Uutta ja vanhaa ranskalaista.  *Turun Sanomat: TS Extra*, 15.8.1992.
5. ↑  Vuoden ravintola 2018: Kaskis Suomen Gastronominen Seura. Viitattu 14.6.2018.
6. ↑  Vahtera valittiin Bocuse-kokkikilpaan *Helsingin Sanomat*.  12.5.1994. Viitattu 14.6.2018.
Ravil Geniatulin ja presidentti Dmitri Medvedev Kremlissä toukokuussa 2008.
**Ravil Faritovitš Geniatulin** (ven. Рави́ль Фари́тович Гениату́лин, 20. joulukuuta 1955 Tšita) on Taka-Baikalian aluepiirin kuvernööri.

Ravil Geniatulin syntyi työläisperheeseen. Hän palveli neuvostoarmeijassa ja valmistui vuonna 1980 Tšitan pedagogisesta instituutista, jossa hän sen jälkeen työskenteli yleisen historian laitoksen opettajana ja korkeakoulun komsomolkomitean sihteerinä. Vuodesta 1982 Geniatulin toimi komsomolin Tšitan kaupunkikomitean ensimmäisenä sihteerinä, vuosina 1985–1986 NKP:n kaupunkikomitean instruktorina ja vuodesta 1987 sosiaalialasta vastaavana kaupunkikomitean varapuheenjohtajana. Vuonna 1990 hänet valittiin NKP:n Tšitan kaupunkikomitean ensimmäiseksi sihteeriksi ja marraskuussa 1991 kaupungin toimeenpanevan komitean puheenjohtajaksi. 

Joulukuussa 1991 Venäjän presidentti Boris Jeltsin nimitti Geniatulinin Tšitan kaupunginhallinnon ja helmikuussa 1996 Tšitan alueen päämieheksi. Sen jälkeen hänet valittiin kolmesti vaaleilla Tšitan alueen päämieheksi (vuosina 1996, 2000 ja 2004). Vuonna 2008 presidentti Vladimir Putin nimitti Geniatulinin Taka-Baikalian aluepiirin kuvernööriksi. Hänen virkakautensa päättyy maaliskuussa 2013.

Aiheesta muualla
----------------

* Ravil Geniatulin Taka-Baikalian aluepiirin sivustolla (venäjäksi)
* Ravil Geniatulin Taka-Baikalian tietosanakirjassa (venäjäksi)
**Isomerikokki** (*Callionymus lyra*) on merikokkien (Callionymidae) heimoon kuuluva lauhkeissa merivesissä elävä kalalaji.

Koko ja ulkonäkö
----------------

Koiraan taaemman selkäevän yksityiskohta.
Piirros naaraasta.
Isomerikokki kasvaa yleensä 20–30 senttimetrin mittaiseksi koiraiden ollessa tavanomaisesti suurempia. Koiraan kyljillä on oranssilla pohjalla sinisiä laikkuja, kun taas naaraat ovat yksivärisen hiekanruskeita. Lisääntymisaikana koiraiden kylkiin muodostuu näistä laikuista sininen viiva, ja myös naaraille voi tulle tällöin sinisiä laikkuja, mutta yleensä kuitenkin ruskeita. Koiras myös saa hyvin vihertävän sävyn väritykseensä. Koiraan etumainen selkäevä on korkea ja teräväkärkinen, naaraan lyhyt ja kolmion muotoinen. Taaempi selkäevä on molemmilla sukupuolilla etumaista matalampi ja siihen tulee kudun aikana sinisiä vaakaviivoja. Koiraan etumaiseen selkäevään taas lisääntymisaikana tulee kolme sinistä pystyjuovaa.

Levinneisyys ja elinympäristö
-----------------------------

Isomerikokkia tavataan Islannista ja Lofooteilta aina Pohjois-Afrikkaan Kanariansaarille ja Mauritaniaan asti. Se elää 20–400 metrin syvyydessä vedenpinnasta hiekka- ja liejupohjilla.

Ravinto ja elintavat
--------------------

Isomerikokki hiekkaan kaivautuneena.
Isomerikokin ravintoa ovat pääosin pohjaeläimet, etenkin monisukasmadot, äyriäiset ja nilviäiset. Se kaivautuu usein hiekkaan jättäen itsestään näkyviin vain silmät ja selän yläpinnan. Isomerikokki tulee sukukypsäksi 2–3-vuotiaana, milloin se on keskimäärin 17,4 senttimetrin mittainen. Lisääntymistä tapahtuu kesäisin matalissa vesissä. Munat kelluvat lähellä vedenpintaa ja niistä kuoriutuvat poikaset ovat noin kahden millimetrin mittaisia.

Lähteet
-------

1. ↑  Smith-Vaniz, W.F.: *Callionymus lyra* *IUCN Red List of Threatened Species. Version 2020-1*.  2015. International Union for Conservation of Nature, IUCN, Iucnredlist.org. Viitattu 22.3.2020. (englanniksi)
2. 1 2  *Callionymus lyra* (peilipalvelin) *FishBase*. Froese, R. & Pauly, D. (toim.). Viitattu 22.3.2020. (englanniksi)
3. 1 2 3 4  Varjo, Markku & Lehtonen, Hannu: *Suomen ja pohjolan kalat*, s. 434–435. Readme, 2017. ISBN 9789523213722. (suomeksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q132895
* Wikispecies: Callionymus lyra
* ADW: Callionymus\_lyra
* BOLD: 18245
* CoL: PR89
* EUNIS: 124839
* FishBase: 23
* GBIF: 2386906
* iNaturalist: 118717
* IRMNG: 10448420
* ITIS: 171698
* IUCN: 198634
* NBN: NBNSYS0000174266
* NCBI: 34785
* Plazi: 9DA10BA9-746B-C254-87AC-D89527E00C5E
* uBio: 2301043
* WoRMS: 126792
* ZooBank: E4801616-096A-4E8E-A81E-7183D5EFA70E

 |

 |
|  |
| --- |
| Osa artikkelisarjaa |
| Nationalismi |
|  |
| Muodostus
* Eepos
* Laulu
* Lippu
* Kukka
* Kieli
* Kirkko
* Symboli
* Urheilu
* Uskonto
* Valtio

 |
| Käsitteet
* Autonomia
* Isänmaallisuus
* Itsemääräämisoikeus
* Kansakunta
* Solidaarisuus

 |
| Suuntaukset
* Arabi
* Bolševismi
* Etninen
* Hindut
* Hyvinvointi
* Kansallisromantiikka
* Konservatiivinen
* Liberaali
* Liberalismi
* Musta
* Populistinen
* Sikhit
* Sosialistinen
* Syndikalistinen
* Taloudellinen
* Ultra
* Valkoinen
 |
| Maittain
* Eurooppa
	+ Suomi
	+ Venäjä
* Intia
* Taiwan
* Yhdysvallat
 |
| Lisää aiheesta
* Etnosentrismi
* Globalismi
* Imperialismi
* Irredentismi
* Kommunitarismi
* Kuviteltu yhteisö
* Läheisyysperiaate
* Nativismi
* Revansismi

 |
| * n
* k
* m
 |

**Nationalismi Intiassa** on vaikuttanut Intian itsenäistymisliikkeen kehittymiseen ja vaikuttaa vieläkin Intian politiikkaan. Nationalismi on myös intialaisen yhteiskunnan useiden hyvinkin erilaisten ideologioiden keskiössä. Intialainen nationalismi korostaa yleensä sitä seikkaa, että ennen vuotta 1947 Intian alue kattoi nykyistä Intiaa laajemman alueen, jolla oli vaikutusta laajalti Kaakkois-Aasiassa.

Kansallinen tietoisuus
----------------------

Intiaa ovat hallinneet lukuista keisarit ja hallitukset. Antiikin teksteissä mainitaan Intian johtajana muun muassa keisari Bharata. Tuolloin Intia kattoi nykyisin suur-Intiana tunnetun alueen. Maurya-valtakunnan aikana Intia, Etelä-Aasia sekä suuri osaa Persiaa yhdistyivät. Lisäksi suuri osa Intiasta on ollut yhdistyneenä useiden valtakuntien, kuten Gupta-valtakunnan, Rashtrakutan, Palan valtakunnan, Suurmogulien valtakunnan ja brittiläisen Intian keskushallinnon alaisuudessa.

*Swaraj*
--------

Sepoykapinassa intialaiset sotilaat taistelivat paikallisten kuninkaiden johdolla Brittiläisen imperiumin joukkoja vastaan. Tämä yhteenotto loi perustan paitsi valtakunnalaajuiselle yhtenäisyydelle, mutta myös tuleville etnisille ja uskonnollisille yhteenotoille.

Intialaisten täydellisen vapauden halun, *swarajin* kehitti Bal Gangadhar Tilak, jonka seuraajat olivat ensimmäisiä, jotka ilmaisivat halun Intian itsenäistymiselle. Ajatus ei kuitenkaan levinnyt laajemmalti ennen ensimmäistä maailmansotaa, jolloin Amritsarin verilöylyssä kuoli satoja aseistautumattomia siviilejä. Tapahtuman seurauksen suuri osa Intian poliittisista johtajista kääntyi vastustamaan Britannian hallintoa.

Hindutva
--------

1900-luvun lopussa voimistui hindutva-liike. Tätä ajoi Intian kansanpuolue. Se lienee jyrkän nationalistisen RSS-järjestön 
julkisivu. Se pyrki kehittämään maata ja tekemään sekulaarista valtiosta hindulaisen. 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Indian nationalism
Šumavan kansallispuisto

|  |  |
| --- | --- |
| Sijainti | 
Etelä-Böömin lääniTšekki |
| Pinta-ala | 
684,6 km2View and modify data on Wikidata  |

Hallinto| Nimi alkuperäiskielellä | 
Národní park ŠumavaView and modify data on Wikidata  |
| Tyyppi | 
KansallispuistoView and modify data on Wikidata  |
| Perustettu | 
1991View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Šumavan kansallispuisto** Tšekissä sijaitsee Böömin metsäisellä alueella. Se on lähellä Saksan Bayerischer Waldin kansallispuistoa. Puiston alueella on Trojmezenskán vuoristoa, Vltavajoen tulvatasanko ja ylänkömaiseemaa. Alueella on myös jäätiköiden muovaamia järviä sekä keidassoita ja vuorisoita. Puistoon on palautettu useita eläinlajeja, kuten susi, ilves ja hirvi. Puistossa elää myös isokauriita. Alueella esiintyy paljon lintuja, kuten viirupöllö, helmipöllö, valkoselkätikka, pohjantikka ja sepelrastas. Alueen metsissä kasvavia puulajeja ovat rauduskoivu, pyökki, kuusi, pihta, vuorivaahtera ja jalava. Puiston alueella olevia vuoren huippuja ovat Poledník, Boubín ja Javorník.

Lähteet
-------

1. ↑  (en) Nationally designated areas (CDDA)View and modify data on Wikidata. Tieto on haettu Wikidatasta.
2. ↑  Justin Kavanagh: "Šumava", *Pohjois- ja Itä-Euroopan kansallispuistot*, s. 151. Suomentanut Jarkko Iisakka, Lauri Sallamo, Heidi Tihveräinen. Tammi, 2022. ISBN 978-952-04-4495-2.
3. ↑  Šumava national park *Visit Czechia*.  2023. Czech Tourism. Viitattu 25.3.2023.

Aiheesta muualla
----------------

* 
* 
*
**Tarhaviuhkanen** (*Alucita hexadactyla*) on Suomessa harvinainen ja lounainen viuhkaperhosiin kuuluva perhoslaji. Suomen uhanalaisarvioinnissa 2010 se on luokiteltu vaarantuneeksi (VU).

Koko ja ulkonäkö
----------------

Siivet muodostuvat kapeista sulkamaisista liuskoista. Etusiipien pohjaväri on vaalean harmaanruskea ja niiden poikki kulkee kaksi leveää, harmaata poikkivyötä, jotka ovat kahdessa etummaisessa liuskassa kapeammat kuin taaemmissa liuskoissa. Silti ulompi poikkivyö tuskin erottuu enää neljännen liuskan jälkeen. Etummaisessa liuskassa vöiden välissä on laaja, kaarevareunainen laikku. Takasiivet ovat jokseenkin yksiväriset, eivätkä etusiipien poikkivyöt erotu niissä. Huulirihmojen uloin jaoke on muuta huulirihmaa ohuempi. Siipiväli 13–16 mm.

Levinneisyys ja lentoaika
-------------------------

Eurooppalainen laji, jota tavataan lisäksi Pohjois-Afrikassa. Suomessa tarhaviuhkanen on harvinaisuus, jota tavataan Varsinais-Suomen rannikkoseuduilla, Turun saaristossa sekä Ahvenanmaalla. Perhosia tavataan elokuun alkupuolelta syyskuun alkuun.

Elinympäristö ja elintavat
--------------------------

Lämpimien tammimetsien laji. Aikuiset perhoset lentävät hämärässä ja tulevat valolle. Aikuinen perhonen talvehtii, usein ulkorakennusten suojissa Toukka elää ravintokasvin kukintovarren sisään kovertamassaan käytävässä, jonka ympärille kehittyy äkämä. Koteloituminen tapahtuu kasvin ulkopuolelle.

Ravintokasvi
------------

Toukka elää kuusamilla (*Lonicera*), etenkin ruotsinköynnöskuusamalla (*Lonicera periclymenum*).

Lähteet
-------

1. ↑  Lauri Kaila, Marko Mutanen: Tarhaviuhkanen – *Alucita hexadactyla* *Suomen Lajitietokeskus*.  2019. Viitattu 23.3.2022.
2. ↑  Rassi, P. Hyvärinen, E. Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.
3. ↑
4. ↑  Bestimmungshilfe des Lepiforums (saksaksi)
5. 1 2
6. ↑
7. ↑   (Arkistoitu – Internet Archive)
8. ↑

Aiheesta muualla
----------------

* UK Moths (englanniksi)
* Sommerfugler i Norge: kaprifolfingermøll (norjaksi)
* lepidoptera.pl[vanhentunut linkki]

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q163695
* BioLib: 49685
* BOLD: 183393
* CoL: 65Y83
* EoL: 933665
* EPPO: ORNEHE
* EUNIS: 305051
* Fauna Europaea: 437879
* Fauna Europaea (new): 4933b364-0427-4b8f-a0d4-1960157bbebf
* GBIF: 1992504
* iNaturalist: 70203
* IRMNG: 10462133
* LepIndex: 106
* LoB: 5384
* NBN: NHMSYS0000501204
* NCBI: 753150
* PPE: alucita-hexadactyla

 |

 |
**Native POSIX Thread Library** (**NPTL**) on Linux-käyttöjärjestelmän POSIX-säikeet toteuttava ominaisuus.

Ennen NPTL:n käyttöönottoa säikeet toteutettiin Linuxissa *LinuxThreads*-kirjaston avulla (1996), joka käytti `clone()`-järjestelmäkutsua (numero 120) luomaan prosessista kopion, joka jakaa saman osoiteavaruuden. Tällä toteutuksella kuitenkin on ongelmia POSIX-yhteensopivuudessa signaalienkäsittelyn, ajoituksen ja prosessienvälisen synkronoinnin suhteen. LinuxThreadsissa säikeiden lukumäärä oli rajoitettu 8192:een ja jokaisella säikeellä oli oma prosessinumero. POSIXin mukaan jokaisen säikeen on saatava kiinni prosessille lähetetty signaali, jonka lähetys tapahtuu prosessinumeron mukaan. 

LinuxThreadsin kehittämiseksi käynnistettiin kaksi projektia, NGPT (Next Generation POSIX Threads) IBM:llä ja NPTL Red Hatilla. NGPT:stä luovuttiin vuoden 2003 keskivaiheilla.

NPTL:ssä käyttöjärjestelmän ytimen näkemä abstraktio on edelleen prosessi, kuten LinuxThreadsissakin ja säikeet luodaan `clone()`-kutsulla. NPTL toteuttaa säikeiden synkronoinnin kuitenkin ytimen futex-primitiiveillä. Säikeillä on yhteinen prosessinumero.

NPTL otettiin käyttöön Red Hat Linux 9:ssä ja Red Hat Enterprise Linuxissa versiossa 3 lokakuussa 2003. Nämä jakelut käyttivät vielä Red Hatin omaa 2.4-versiota Linux-kernelista, kun NPTL tuli ytimen viralliseen versioon vasta 2.6 julkaisun myötä.

Aiheesta muualla
----------------

* NPTL:n suunnitteludokumentti (englanniksi)
* POSIX thread (pthread) libraries (englanniksi)
**Kiurujärvi** on matala järvi Savukosken länsiosassa Lapin maakunnassa. Sen pinta-ala on neljä neliökilometriä. Etäisyys Rovaniemeltä on 133 kilometriä pohjoiskoilliseen.

Maantiede
---------

Kiurujärven pituus etelästä pohjoiseen on noin neljä kilometriä. Järven etelä- ja keskiosa ovat pitkänomaista vesialuetta. Pohjoisessa Kiurujärvi laajenee pyöreähköksi vesialueeksi, joka on melko tasasyvyistä. Syvin kohta, seitsemän metriä, sijaitsee järven keskiosassa. Kiurujärven eteläpuoliskon rannoilla levittäytyy maataloudellisia alueita. Järven luoteispuolella levittäytyy laaja Kiurunrämeet ja koillisessa on Kiuruvaara. Rannat ovat melko laakeita, 260 metrin korkeuskäyrä kiertää Kiurujärven varsin etäältä.

Kiurujärveen laskee Lätäkköoja etelästä. Järven luusua on muutaman hehtaarin laajuinen lahti järven pohjoisimmassa kolkassa. Siitä alkaa kolmisen kilometriä pitkä Kiurujoki, joka virtaa pohjoiseen ja laskee Luiroon, joka puolestaan virtaa etelään Kiurujärven itäpuolitse. Kiurujärven vaikutuspiirissä noin 700 metriä itään sijaitsee Sulkusenlampi.

Kiurujärven itärannan lähellä sijaitsee kolmionmuotoinen Haudansaari, jonka pinta-ala on noin 70 aaria.

Kiurujärven vesitilavuus on 6 156 000 kuutiometriä.

Kiurujärvi (65.925.1.001) kuuluu Kiurujoen valuma-alueeseen (65.925), joka on kolmannen jakovaiheen vesistö Kemijoen vesistössä (65). Toinen jakovaihe on Luiron keskiosan alue (65.92) ja ensimmäinen jakovaihe Luiron valuma-alue (65.9). Kiurujärvi on laajin Kiurujoen valuma-alueen viidestä vähintään hehtaarin laajuisesta vakavedestä. Toiseksi laajin on Heinä-Uuttulampi.

Kiurujärvi on toiseksi laajin Savukosken yli 150:stä järveksi luokitellusta vakavedestä. Sitä edeltää Arajärvi ja seuraa Iso Akanjärvi ja Värriöjärvi.

Lähteet
-------

1. 1 2 3 4 5  Kiurujärvi, vakavesi, Savukoski
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 10.9.2021.
3. ↑  Kiurujärvi. Järviwiki. Viitattu 10.9.2021.
4. ↑  Kiurujoen valuma-alue (65.925). Järviwiki. Viitattu 10.9.2021.
5. ↑  Savukoski. Järviwiki. Viitattu 10.9.2021.
*Tämä artikkeli kertoo kiekonheittäjästä. Marja-Leena Karttunen on myös vuonna 1967 syntynyt pikajuoksija.*
**Marja-Leena Karttunen** (s. 29. heinäkuuta 1944 Helsinki) on suomalainen yleisurheilija, joka saavutti 1960- ja 1970-luvuilla useita SM-mitaleja kiekonheitossa. Hän edusti Suomea myös maaotteluissa. Kotimaassa hän edusti Helsingin Tovereita.

Karttunen voitti kiekonheitossa SM-kultaa vuonna 1971 kilpaillessaan Kalevan kisoissa jo 12. peräkkäisenä vuotena. Hän saavutti Kalevan kisoissa hopeaa vuosina 1964 ja 1970 sekä pronssia vuosina 1962, 1963, 1966, 1967 ja 1969. Hän sijoittui Kalevan kisoissa neljänneksi vuosina 1961, 1965 ja 1972 sekä viidenneksi vuonna 1960. Sisäratojen SM-kilpailuissa hän saavutti pronssia kuulantyönnössä vuosina 1967 ja 1970. Hän edusti Suomea kymmenessä maaottelussa vuosina 1964–1971 ja Euroopan cupin välierässä Berliinissä 1970.

Karttusen kiekonheittoennätys oli 47,00 m, jonka hän teki Helsingissä elokuussa 1969.

Lähteet
-------

1. 1 2 3 4 5 6 7  Marja-Leena Karttunen Tilastopaja (vaatii kirjautumisen, maksullinen palvelu).
2. 1 2  Martiskainen, Seppo et al.: *Suomi voittoon - kansa liikkumaan*, s. 496. Yleisurheilun Tukisäätiö, 2006. ISBN 951-98952-2-1.
3. ↑  Hannus, Matti; Laitinen, Esa & Martiskainen, Seppo: *Kalevan kisat - Kalevan malja*, s. 283–284. Suomen Urheiluliitto, 2002. ISBN 951-96491-5-8.
4. ↑  Laitinen, Esa: *Suomen yleisurheilun tilasto-osa*, s. 307–308. , 1987.
**Victoria Christina Hesketh** (s. 4. toukokuuta 1984), taiteilijanimeltään **Little Boots**, on brittiläinen electropopmuusikko. Hänen debyyttialbuminsa "Hands" julkaistiin 8. kesäkuuta 2009. Se nousi Britannian albumilistalla viidenneksi ja pysyi listalla 17 viikkoa. Kakkosalbumi *Nocturnes* ilmestyi vuonna 2013 ja menestyi edeltäjäänsä heikommin - se oli albumilistalla vain viikon sijalla 45. 

Little Boots.

Ennen soolouraansa Hesketh lauloi elektropunk-yhtye Dead Discossa.

Diskografia
-----------

### Studioalbumit

* *Hands*  (2009)
* *Noctunes*  (2013)

### EP:t

* Arecibo (2008)
* Little Boots (2009)
* iTunes Live from London (2009)
* Illuminations (2009)

### Singlet

* Stuck on Repeat (2008)
* Meddle (2008)
* New in Town (2009)
* Remedy (2009)
* Shake (2011)
* Every Night I Say Prayer (2012)
* Headphones (2012)
* Broken Record (2013)
* Jump (2019)

Lähteet
-------

1. ↑  Little Boots *Official Charts*. Viitattu 12.5.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Little Boots**.
* Viralliset internetsivut (Arkistoitu – Internet Archive)

  

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Puola

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |
**Kiuruveden Luomu-Wolley** on vuonna 1997 perustettu lentopallon erikoisseura. Seura syntyi, kun Jänteen ja Teräksen lentopallotoiminta yhdistettiin. Seurassa on pelattu lentopalloa supersarjasta maakuntasarjaan.

Naiset pelasivat monta vuotta 1-sarjassa, mutta pelaajapulan vuoksi paikasta luovuttiin kaudella 2005–2006. Naisveteraanit voittivat SM-pronssia kaudella 2006–2007. Kaudella 2005–2006 miehet nousivat 2-sarjasta 1-sarjaan. Kaudella 2007 tavoitteena oli nousu ylempään jatkosarjaan, johon joukkue ei lopulta päässyt mutta säilytti sarjapaikkansa. Miesten alasarjajoukkueet pelasivat myös maakunta- sekä veteraanisarjoissa. Kesäisin seurassa pelataan myös rantalentopalloa.

Junioreissa seuralla on E-, D-, C-, ja A-tyttöjoukkueet, C-poikajoukkue sekä nuoremmille tarkoitettu pallokerho.

Kaudella 2007–2008 Luomu-Wolleyn miesten joukkue pelasi 1-sarjassa. Venezuelasta joukkueeseen hankittiin passariksi Pablo Jose Lopez Andrades. Hän on pelannut muun muassa kovatasoisessa Espanjan pääsarjassa, ja myös Kolumbiassa sekä Venezuelassa.

Lähteet
-------

1. 1 2 3  Seuran historiaa Kiuruveden Luomu-Wolley ry. Viitattu 3.3.2016.

Aiheesta muualla
----------------

* Kiuruveden Luomu-Wolleyn verkkosivut
**Mariya Takeuchi** (jap. 竹内 まりや, *Takeuchi Mariya*, s. 20. maaliskuuta 1955 Taisha, Shimanen prefektuuri, Japani) on japanilainen laulaja-lauluntekijä.

Elämä ja ura
------------

Takeuchi aloitti uransa vuonna 1978, jolloin hän julkaisi ensimmäisen singlensä. Kappale sai kohtuullisesti huomiota ja teki Takeuchista tunnetun artistin. Hän julkaisi viisi albumia vuosina 1978–1982, joissa oli Japanin musiikkilistalle Oriconille päässeitä singlejä. Albumit puolestaan sijoittuivat kaikki viikon top 20 -listalle, mutta vuoden 1980 albumi *Love Songs* sijoittui musiikkilistan ensimmäiselle sijalle ja myi paljon.

Takeuchi meni naimisiin työtoveri Tatsurō Yamashitan kanssa vuonna 1981 ja piti taukoa musiikkialalta kasvattaakseen parin nuorta lasta. Hän palasi musiikkialalle vuonna 1984 ja sai vielä suurempaa suosiota. Vuodesta 1984 alkaen Takeuchi on julkaissut seitsemän studioalbumia, joista jokainen on päässyt musiikkilistan kärkeen. Vuoden 1994 kokoelma-albumi *Impressions* myi kolme miljoonaa kappaletta ja on yksi Japanin myydyimmistä albumeista.

Takeuchi toimii lauluntekijänä Japanin suosituimmille artisteille. Hän piti pienen tauon vuoden 2004 *Longtime Favorites* -albumin julkaisun jälkeen, mutta palasi tekemään musiikkia vuonna 2007, jolloin hän julkaisi musiikkilistan kärkeen pääseen albumin *Denim*. Seuraavana vuonna Takeuchi julkaisi myös musiikkilistan kärkeen pääseen albumin *Expressions*.

Lähteet
-------

1. 1 2 3 4  Greenberg, Adam: Mariya Takeuchi Biography, Songs, & Albums AllMusic. Viitattu 2.9.2021. (englanniksi)

Aiheesta muualla
----------------

* Mariya Takeuchin viralliset kotisivut (japaniksi, englanniksi)
* Mariya Takeuchi Discogsissa.  (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Japani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |